kardosdrur/scandi-wiki huggingface dataset:
Gilmore Girls-familiepersoner

Denne side omhandler en række fiktive Gilmore Girls-familiepersoner, som ikke har været med i ret mange afsnit, men alligevel er vigtige for tv-serien Gilmore Girls.

Liz Danes 
Liz Danes (16 episoder, 2004-2007) er søster til Luke, gift med T.J. og mor til Jess Mariano. Hun er efter at være kommet ud af en lang periode som alkoholiker og med dårlige forhold blevet smykkedesigner og fået stor succes blandt andet på middelaldermarkeder.

April Nardini 
April Nardini (13 episoder, 2005-2007) er Luke Danes' datter. Hun er vokset op hos sin mor og kom kun til at kende sin far gennem et skoleprojekt i naturvidenskab, hvor hun DNA-testede tre mænd, der muligvis kunne være hendes far. Resultatet viste, at det var Luke. Efter dette begyndte hun at bruge tid med ham, hvilket påvirkede hans forhold til Lorelai Gilmore.

T.J. 
T.J. (13 episoder, 2004-2007) er Liz Danes' mand. T.J. vil gerne være bygningskonstruktør og er altid i godt humør. Desværre rækker hans evner ikke altid lige så langt som hans ambitioner.

Mitchum Huntzberger 
Mitchum Huntzberger (9 episoder, 2005-2007) er far til Logan. Han ejer flere aviser, herunder den avis, hvor Rory Gilmore kommer i praktik. Han fortæller hende i denne forbindelse, at han ikke mener hun har, hvad der skal til for at blive journalist. Han har store ambitioner på sin søns vegne og sender ham derfor blandt andet på praktikophold i London.

Lorelai 'Trix' Gilmore 

Lorelai 'Trix' Gilmore (6 episoder, 2001-2005) er mor til Richard, farmor til Lorelai og oldemor til Rory.

G.G. 
Georgia "G.G." Hayden (5 episoder, 2006-2007) er datter af Christopher og dermed halvsøster til Rory Gilmore. G.G.s komme var grunden til at Christopher gik fra Lorelai ved Sookie St. James' bryllup, hvor de to ellers lige var blevet enige om, at det skulle være dem.
Radio-tv-fagtekniker

Radio-tv-fagtekniker  blev tidligere kaldt radiomekaniker.

Da de første radioapparater kom frem i slutningen af 1920erne var det ofte cykelsmeden der lavede radioerne, og de kunne også reparere radioerne.

Det var en simpel retmodtager med variabel tilbagekobling. Kom der for meget tilbagekobling, så hylede radioen og fungerede nu som en sender.  

Omkring 2. verdenskrig kom Superheterodynmodtageren og den krævede mere viden.

I starten af 1950erne kom TV.

Apparaterne var nu så komplicerede, at der skulle oprettes en ny uddannelse som Radiomekaniker.    

Nu hedder uddannelsen Radio-tv-fagteknikere som vedligeholder og reparerer radio- og tv-apparater, cd-afspillere, dvd-afspillere, samtaleanlæg osv. Man kan også være med til at udvikle nye produkter på en fabrik.

Videregående uddannelse 
Med uddannelsen radiomekaniker/elektronikmekaniker kan man læse videre til ingeniør eller elektroniktekniker.

Ekstern henvisning 
 Radio-tv-fagtekniker 

Stillingsbetegnelser
Andre Gilmore Girls-personer

Denne artikel omhandler andre Gilmore Girls-personer, som er fiktive bipersoner i tv-serien Gilmore Girls.

Louise Grant 
Louise Grant (34 episoder, 2000-2004) er en af Rory Gilmores veninder fra Chilton Highschool.

Madeline Lynn 
Madeline Lynn (33 episoder, 2000-2004) er en af Rory Gilmores veninder fra Chilton Highschool.

Brian Fuller 
Brian Fuller (32 episoder, 2002-2007) er bassist i Lane Kims rockband og bedste ven med Zack van Gerbig. Brian har boet sammen med Lane og Zack.

Doyle McMaster 
Doyle McMaster (21 episoder, 2003-2007) er Paris Gellers kæreste og forhenværende redaktør på Yale Daily News.

Morey Dell 
Morey Dell (19 episoder, 2000-2007) er gift med Babbett og nabo til Lorelai Gilmore. Morey er en høj, tynd mand, der altid går i sort tøj og bowlerhat samt spiller jazz-musik ved sit klaver.

Lulu 
Lulu (15 episoder, 2003-2007) er Kirk Gleasons kæreste.

Colin McCrae 
Colin McCrae (15 episoder, 2004-2006) er en af Logan Huntzbergers to bedste venner. Han er altid med på den værste og medlem af Life and Death Brigade. Colin er fra Irland.

Finn 
Finn (14 episoder, 2004-2006) er en af Logan Huntzbergers to bedste venner. Han er medlem af Life and Death Brigade.

Gil 
Gil (13 episoder, 2003-2007) er guitarist i Lane Kims rockband. Gil er gift, har barn og er over 30 år, hvilket først forekommer meget bizart for de øvrige bandmedlemmer. Han ved dog hvordan man skal "rocke og rulle" og bliver derfor hurtigt accepteret i gruppen.

Tristan Dugray 
Tristan Dugray (11 episoder, 2000-2001) spillet af Chad Michael Murray optræder kun i sæson 1, hvor han går i klasse med Rory Gilmore. Han kalder Rory for Marie (Jomfru Maria) fordi hun er et dydsmønster.

Marty 
Marty (10 episoder, 2003-2006) går under navnet Naked Guy (nøgen fyr) fordi han under en af de første fester med Rory Gilmore på Yale Universitet ender ude på hendes altan nøgen. De lærer derefter hinanden at kende og bliver venner. Marty bliver senere kæreste med en af Rorys nye veninder, hvilket skaber en pinlig situation, da han lader som om han ikke kendte Rory i forvejen.

Dave Rygalski 
Dave Rygalski (9 episoder, 2002-2003) spillet af Adam Brody var guitarist i Lane Kims rockband og de to var også kortvarigt kærester.

Lindsay Forester 
Lindsay Forester (9 episoder, 2003-2004) var i en periode gift med Dean Forester. Desuden var Lindsay folkeskoleveninde med Rory Gilmore.

Personer fra Gilmore Girls
Songhai

Songhai eller songhai-folket er en etnisk gruppe fra Vestafrika, der er beslægtet med den etniske gruppe Mande (el. Mandé). Songhai-sproget er derimod i familie med den nilosahariske sproggruppe, hvilket ikke gælder Songhai-folkets nabogrupper.

Songhai og Mandé var de dominerende etniske grupper i Songhai-Imperiet, der dominerede den vestlige del af Sahel-regionen i 1600- til 1700-tallet. I dag omfatter gruppen omkring 1,5 millioner mennesker, og Songhai-folket findes fortrinsvis i og omkring Mali og Niger, i den del af Afrika, der kendes under den historiske betegnelse Western Sudan (en betegnelse, som ikke må forveksles eller blandes sammen med landet Sudan og dets nuværende geografiske udstrækning).

Folkeslag i Niger
Folkeslag i Mali
Nilosahariske sprog
Afrikas historie
Sprog i Mali
Fugleflugtslinje (flertydig)

Fugleflugtslinje kan hentyde til flere artikler:

 Fugleflugtslinje – den direkte afstand fra et punkt til et andet.
 Fugleflugtslinjen – kombineret jernbane- og vejforbindelse over Femern Bælt.
Per Lindstrand

Per Lindstrand (født 8. september 1948 i Sverige) er en berømt ballonskipper og har blandt andet fløjet med en anden berømt ballonskipper, Richard Branson, i et forsøg på at slå verdensrekorden i at flyve længst i varmluftsballon. De tog rekorden ved at flyve fra Japan til Canada i januar 1991. Til det anvendte de verdens allerstørste lufballon nogensinde, Virgin Pacific Flyer.

Ingeniører fra Sverige
Ballonflyvning
Y-tog

Y-tog eller Lynette er betegnelsen for en togtype leveret af Waggonfabrik Uerdingen til de danske privatbaner og DSB 1965-1984 til erstatning for privatbanernes skinnebusser og de sidste af DSB's MO-motorvogne. Pr. Februar 2018 benyttes Y-tog kun på Lemvigbanen mens de på de øvrige baner typisk er erstattet af togsæt af typerne Lint 41 eller Desiro.

Navnet Y-tog stammer fra vognenes litra, der hos privatbanerne alle starter med Y. Navnet Lynette er et ordspil på lyntog, som DSB i 1963 havde fået nye af (litra MA).

Typer 
De mest almindelige vogntyper er dem, der kan oprangeres på togsætlignende vis:
 YM – Motorvogn med førerrum
 YP – Mellemvogn
 YS – Styrevogn
Typisk oprangeres de som YM-YP-YS eller YM-YS, men YM-YP-YP-YM er også set. På Skagensbanen forekom YM-YP-YP-YP-YM endog regelmæssigt. Vognenes numre varierede privatbanerne imellem.

Hos DSB, der anskaffede et mindre antal vogne til Lille Nord, brugtes andre betegnelser:
 ML 4901-4907 – Motorvogn med førerrum
 FL 7901-7905 – Mellemvogn
De oprangeredes som ML-FL-FL-ML eller ML-FL-ML. Af og til blev enkelte vogne dog erstattes af tilsvarende fra Gribskovbanen/Frederiksværkbanen, der også stod for vedligeholdelsen.

Enkelte privatbaner anskaffede desuden toretningsvogne i form af solomotorvogne litra YM og Nærumbanen og Odderbanen tillige tilsvarende styrevogne litra YS.

Unikke egenskaber 
Det er faktisk en smule misvisende at kalde Y-togene for togsæt, idet de kan skilles ad og forlænges med flere mellemvogne efter behov – derfor kan togene rent faktisk betegnes som motortog.

Leveringer 
Y-togene er blevet leveret til nedenstående danske jernbaneselskaber. I takt med udrangeringer hos de enkelte baner kom nogle vogne videre til andre baner, ligesom enkelte er solgt til udlandet.

Eksterne henvisninger 

Togsæt
Songhai-Imperiet

Songhai-Imperiet var en vestafrikansk stat, der eksisterede fra 1400- til 1500-tallet. Riget omfattede en region på op mod 1,5 millioner km², og var grundlagt omkring byen Gao, som ligger ud til Nigerfloden i nutidens Mali. Riget var et af de største i afrikansk historie og omfattede en stor del af det indre Vestafrika, centreret omkring floden Niger. Riget havde navn efter dets dominerende befolkningsgruppe Songhai, som fortsat er en af de dominerende befolkningsgrupper i specielt Mali. Før Songhai-Imperiet var regionen domineret af Mali-Imperiet, der omfattede stort set samme område. Mali-Imperiet gik i gradvis opløsning efter indre uro, der resulterede i at dele af Imperiet løsrev sig, deriblandt den centrale del af Songhai-Imperiet omkring byen Gao.

Songhai-Imperiet havde fremgang og økonomisk vækst indtil en marokkansk invasion i slutningen af 1500-tallet. Marokkanerne havde skydevåben til rådighed og besejrede Songhai-Imperiet. De marokkanske ledere fandt senere ud af, at de ikke kunne opretholde kontrol over det samlede Songhai-Imperium, hvorefter de opdelte riget i en række mindre kongeriger.

Forhenværende afrikanske monarkier
Malis historie
Nigers historie
Femme fatale

Femme fatale er fransk og betyder 'skæbnesvanger kvinde'. Begrebet opstod med film noir-genren i efterkrigstiden. En femme fatale er karakteriseret ved at bruge sex som våben og vej til at opnå, hvad hun vil have – gerninger som for det meste er af den kriminelle slags. I en mørk og kynisk verden charmerer og forfører hun mænd ved hjælp af sin uimodståelighed. En femme fatales vigtigste kendetegn er sexet tøj (kjoler som afslører så meget hud som muligt), højhælede sko, rød læbestift, en dejlig duft og kvindens rå, seksuelle udstråling. 

Film som "Kvinden uden samvittighed" og "Postbudet ringer altid to gange" indeholder typiske eksempler på disse kvinder, men også figurer i David Lynchs film har tendenser, eksempelvis Audrey i "Twin Peaks" og Dorothy Vallens i "Blue Velvet".

Brian De Palma har lavet en film, der direkte hedder "Femme fatale".

Referencer 

Franske vendinger
Karl Anton August af Slesvig-Holsten-Sønderborg-Beck

Karl Anton August, prins af Slesvig-Holsten-Sønderborg-Beck (10. august 1727 – 12. september 1759) var en prins af Slesvig-Holsten-Sønderborg-Beck. Han var den ældste overlevende søn af hertug Peter August Frederik af Slesvig-Holsten-Sønderborg-Beck i hans ægteskab med Sophie af Hessen-Philippsthal.

Karl Anton August giftede sig den 30. maj 1754 i Königsberg med Friederieke von Dohna-Schlobitten (1738–1786). Parret fik en søn, den senere hertug Frederik Carl Ludvig af Slesvig-Holsten-Sønderborg-Beck (1757–1816).

Prins Karl Anton August ville have arvet titlen som hertug af Slesvig-Holsten-Sønderborg-Beck, men han døde i 1759 som major under Syvårskrigen som følge af sår, han havde pådraget sig i Slaget ved Kunersdorf. Hans enke giftede sig den 21. maj 1777 med Grev Friedrich Detlef von Moltke (1750–1825).

Eksterne links 
 Hans den Yngres efterkommere

Sønderborgske fyrstelige
Tyskere i 1700-tallet
Danskere i 1700-tallet
Festival in the Desert

Festival in the Desert eller Festival au Désert er en årlig musikfestival, der afholdes i den lille oaseby Essakane, godt 50 km nord for Timbuktu i Mali.

Traditionen tog sin begyndelse år 2000, hvorefter den har været gentaget hvert år siden da omkring januar måned. Ideen bag etablering af festivalen har et politisk islæt, og er baseret på Tuaregernes (et beduin- og nomadefolk) accept af en øget assimilering med de omkringliggende fastboende samfund.

På festivalen, hvor der under festivalen i januar 2007 var mere end 7.000 deltagere og langt over 1.000 udenlandske besøgende, er Tuareger i klart flertal og de kombinerer festivalens traditionsrige malinesiske musik med en traditionel komsammen med kamelvæddeløb, markeder m.m. mens tilrejsende festivalgæster m.m. suger indtryk til sig fra en af verdens mest anderledes og udfordrende musikfestivaler.

Eksterne links 
 Festival au Désert – officiel website 
 "Audio slideshow: Desert festival" , (BBC News, 2. februar 2007)

Mali
Verdensmusik
Musikfestivaler i Mali
Tuareger
Wilhelm Voigt

Wilhelm Voigt kan henvise til

 Wilhelm Voigt (arkitekt) (1857–1916), en tysk arkitekt
 Wilhelm Voigt (1849–1922), en skomager, der blev kendt som Kaptajnen fra Köpenick
Line Rider

Line Rider er et flashspil der blev lavet i september 2006 af Boštjan Čadež fra Slovenien.
Spillet startede med at være på hjemmesiden Deviantart. Fra den 23. september 2006 begyndte Line Rider hurtigt at blive et internetfænomen.

Gameplay 
Konceptet i spillet er at tegne linjer med musen, som en lille mand (kaldt "dude" eller Bosh af folkene bag spillet) på en slæde kører på, når der trykkes play. Banen, der bliver tegnet, skal have kurver, for at manden på slæden ikke falder af.

Referencer 

Internetspil
Femme fatale (flertydig)

Femme fatale kan hentyde til flere artikler

 Femme fatale – et fransk udtryk.
 Femme Fatale (film) – en film af Brian De Palma.
 Femme Fatale (Britney Spears-album) - et album fra 2011
Kragskovhede (hede)

Kragskovhede, et område beliggende umiddelbart vest for landsbyen Jerup, ca. 12 km nordvest for Frederikshavn.

Området er begrænset til Statsfængslet på Kragskovhede på Sindalvej i Jerup , ca. 1.500 ha.

Heden som er en blanding af mose- og hedestrækninger, er dannet efter havets tilbagetrækning fra området i istiden, er beliggende nord for den gamle kystskrænt der går fra Flade Bakker ved Frederikshavn over Troldhætten i Tolne Bakker til Hellehøj ved Hirtshals.

Kragskovhede er en del af Natura 2000-område nr. 3 Jerup Hede, Råbjerg og Tolshave Mose, og ligger op til den fredede Tolshave.

Kilde

 Slægts- og Lokalhistorisk Forening, Frederikshavn, årsskrift 2007, Kragskovhede

Naturområder i Danmark
Lokaliteter i Frederikshavn Kommune
Kragskovhede

Kragskovhede kan have flere betydninger:

 Kragskovhede (hede) – hede- og fængselsområde ved Jerup
 Kragskovhedebanen – smalsporsbane, fængselsvæsenets hedebane
 Statsfængslet på Kragskovhede – dansk statsfængsel
Kjeld Langes Gade

Kjeld Langes Gade er en gade i det indre København mellem Nørre Søgade og Nansensgade. Den er navngivet i 1955 efter Oberst Kjeld Lange. Han var chef for Studenterkorpset under Københavns belejring (1658-1660) og dræbtes på volden af en svensk kugle i 1658.

Fra 1883 til 1955 hed gaden H.C. Andersens Gade efter digteren H.C. Andersen (1805-1875), men i forbindelse med 150 året for dennes fødselsdag d. 2 april 1955, blev Vester Boulevard navngivet H.C. Andersens Boulevard.

Eksterne henvisninger

Noter 

Gader i Indre By (København)
Kragskovhede Fængsel

Statsfængslet på Kragskovhede er et af Kriminalforsorgens åbne fængsler, der er beliggende i Kragskovhede vest for landsbyen Jerup i Vendsyssel ca. 12 km nord for Frederikshavn. Fængslet blev taget i brug i 1948 og har 1500 tønder land, hvoraf noget bruges til landbrug, men den største del ligger som naturområde. Nuværende fængselsinspektør er Lene Elsig Theilgaard.

Historie 
 1930'erne – lejren oprettes som arbejdslejr, en frivillig foranstaltning for unge arbejdsløse.
 1943 – lejren inddrages af den tyske besættelsesmagt til husning af troppetransporter, materiel og krigsfanger.
 1945 – den 27. august blev lejren overtaget af det danske fængselsvæsen under navnet Straffelejren på Kragskovhede, blev blandt andet brugt ved anbringelse af landssvigere.
 1947 – de sidste landssvigere forlader lejren og den bliver indrettet til kriminelle recidivister.
 1947 – fængselsvæsenet anlægger Kragskovhedebanen.
 1963 – Kragskovhedebanen bliver nedlagt.

Kapacitet 
Statsfængslet på Kragskovhede er et åbent fængsel, men har også en halvåben og en lukket afdeling. Der er i alt 211 pladser, heraf er de 26 på den halvåbne afdeling og 50 på den lukkede afdeling. Fængslet modtager især dømte fra Nordjylland; Randers, Aarhus, Viborg og Grenaa. 

De 211 fængselsafsonere er omtrent ligeligt fordelt på 8 belægningsafdelinger. En enkelt fællesskabsafdeling i det åbne fængsel med 21 pladser består udelukkende af enestuer, medens der på hver af de øvrige fællesskabsafdelinger i den åbne del af fængslet er både en- og tomandsstuer. Statsfængslet har også en halvåben afdeling med 26 enestuer, et lukket afsnit med 50 enestuer, syge- og isolationsafdeling, vaskeri, depot, administrationsbygning og et antal værkstedbygninger. I de gamle træbygninger, som fængselsvæsenet overtog i 1945, er der etableret skole- og fritidslokaler, der sammen med en kirke og et idrætsanlæg rummer de kulturelle udfoldelsesmuligheder for de indsatte. De nedlagte lejre ved Mosbjerg og Råbjerg bruges nu som landbrugs- og lagerbygninger.

Eksterne henvisninger 
 Kragskovhede Fængsel

Noter 
 Slægts- og Lokalhistorisk Forening, Frederikshavn, årsskrift 2007, Kragskovhede

Fængsler i Danmark
Bygninger, konstruktioner og anlæg i Frederikshavn Kommune
Etableret i 1945
Pixelering

Pixelering er når et billede mister farver og derfor laver store ensfarvede firkanter eller bliver utydeligt. Dette sker når billedet gemmes i et andet filformat med færre farver som for eksempel GIF. Det kan også ske hvis man zoomer for meget ind, som set på dette billede.

Se også 
Pixel

Digital signalbehandling

fa:پیکسیلیشن
Kragskovhedebanen

Kragskovhedebanen, officielt benævnt Hedebanen blev oprettet omkring 1947 af fængselsvæsenet og nedlagt i 1963, var en smalsporsbane, som var ca. syv km lang og med en sporvidde på 600 mm.

Banen løb fra Jerup vestover til lejren på Kragskovhede og nordover til Hvims/ Jennet.

På banen kørte blandt andet en skinnebus, som af den lokale befolkning blev kaldt Baskervilles hund. Primært blev der transporteret gods.

Kilde
 Slægts- og Lokalhistorisk Forening, Frederikshavn, årsskrift 2007, Kragskovhede

Ekstern henvisning
 Nordjyllands jernbaner, Kragskovhedebanen 

Nedlagte jernbanestrækninger i Danmark
Lille nørd

Lille Nørd var en tv-serie for børn, der blev sendt fra 2005 - 2012 på DR. De første værter var Jeppe Vig Find & Marie Christensen-Dalsgaard, der skulle prøve at skabe et nyt naturprogram i den bedste sendetid. Det tidligere naturprogram i børnetimen (fjernsyn for dig) var Naturpatruljen med Doktor Pjuskebusk, Martin og Ketil.

Tv-serien genudsendes løbende på DR Ramasjang og kan ses på dr.dk.

Handling
I Lille Nørd drager to gode venner ud og ser på dyr. De lærer om dem og husker deres nye viden til deres leg hjemme i garagen, hvor de blandt andet klæder sig ud som dyrene. Med tiden har de skiftet garagen ud med et studie, og senere hen var de kun udenfor.

Sange
I Lille Nørd blev der med tiden sunget en del forskellige sange, fx Køresangen, Vi er Venner, Nørd ud og Så er lille Nørd på banen. Der var også sange om de første dyr nørderne så. Sangene i de første sæsoner var lavet af Jeppe & Marie sammen med Flex D Loop.

Lege
I Lille Nørd forekom der lege i forbindelse med de ting nørderne havde set og lært. De forskellige lege handler derfor om forskellige dyr og steder.

Lege i efteråret 2005
Liste over lege i vilkårlig rækkefølge:
Ænder, torsk & fiskeri, bier, hajer, snoge, bævere, dyrehospital, rotter, ræve & grævlinge, sommerfugle, reder, camouflage, myrer & bladlus, nat-turen, edderkopper, vilde heste, flagermuse

Lege i vinteren 2005/2006
Nye lege fra 2006:
Bondegård, lavinehunde (i Sverige), elgsafari (i Sverige), lopper, blæksprutter, marsvin, pindsvin, sangfugle, eremitkrebs

Lege indtil jul 2006
Så var der igen nye nørd-programmer, de kørte indtil julen 2006:
Tangnåle, fluer, ilder, brevduer, falke, kyllinger, sæl, kaniner, egern, kronhjorte, zoologisk have, og til sidst en fest, hvor nørdlingerne så tilbage på de oplevelser de havde haft.

Lege i vinter/forår 2007
I vinteren og foråret 2007 blev de sidste nørd-programmer med Jeppe & Marie sendt. Der skulle Lille Nørd verden rundt på 10 lege:
Masaier i Kenya, farmer i Kenya, besøger et elefantbørnehjem i Kenya, munke og nonner i Thailand, hovedjæger i Borneo, strandet på en øde ø i Borneo, mayaindianer i Mexico, Tarzan og Jane i Brasiliens regnskov Amazonas, karneval i Brasilien, grise-hygge-fest i Danmark.

Værter
Lille Nørd har flere gange fået nye værter.

 Jeppe & Marie (foråret 2005 - forår 2007)
Johan & Rosa (3 sæsoner, efteråret 2007 - 2009)
 Anton & Helle i 2009 (1 sæson, 2009)
 Anders og Katrine (4 sæsoner), der kører i en Citroën Type H Van. Deres sange og lege foregår udenfor.
 Kristian & Katrine (2 sæsoner 2011 - 2012). I sidste sæson har hver episode et tema om kroppen, fx øre, næse og mund. For hvert tema vælger værterne to dyr, som de leger og lærer om. Kristian og Katrine kører i en Volkswagen Boble cabriolet.

Se også 
 Store NØRD

Eksterne henvisninger 
 

Børneprogrammer fra Danmark
DR-programmer
Danske tv-serier fra 2000'erne
Danske tv-serier fra 2010'erne
Quasimodo (fiktion)

Quasimodo er en fiktiv person fra Victor Hugos roman Klokkeren fra Notre Dame. Han er en lille pukkelrygget klokker, som kirkens folk finder og adopterer på hvidesøndag. Ordet Quasimodo betyder "vanskabt", og navnet refererer således også til klokkerens deforme udseende.

Følgende skuespillere har portrætteret Qausimodo på film: Lon Chaney, Sr. i Wallace Worsleys film fra 1923, Charles Laughton i William Dieterles film fra 1939, Anthony Quinn i Jean Delannoys film fra 1956 og Anthony Hopkins i Michael Tuchner og Alan Humes film fra 1982 og Mandy Patikin I Peter Medaks film fra 1997.

Eksterne henvisninger 

 

Litterære personer
Signatur (flertydig)

Signatur stammer fra middellatin signātūra afledet af latin signāre (jævnfør signere).

Betydninger 
Signatur kan have forskellige betydninger:

 Arksignatur - et mærke på et trykark som vejledning til bogbinderen
 Signatur – personlig underskrift
 Signaturmelodi – introsange/kendingsmelodier
 Digital signatur - en kode der fungerer som elektronisk underskrift på internettet.
Lexington Steele

Lexington Steele (født 28. november 1969 i New Jersey) er en afro-amerikansk pornostjerne. Berømmelsen må for en stor del tilskrives hans  penis, som skulle være ca. 25 cm (10") i erigeret tilstand. Han har bl.a. indspillet film med: Kylie Ireland, Monica Sweethart og Sylvia Saint.

Har været med i et væld af Gonzo-produktioner som skuespiller, men har på det seneste også taget instruktør-kasketten på.

Eksterne henvisninger 

 

Skuespillere fra USA
Pornoskuespillere fra USA
Pornomodeller fra USA
Personer fra New Jersey
Scratch (programmeringssprog)

Scratch er et programmeringssprog udviklet på Massachusetts Institute of Technology (MIT) i USA af en gruppe videnskabsmænd under ledelse af professor Mitchel Resnick.

Programmet som er dynamisk og objektorienteret er baseret på og implementeret i Squeak.

Formålet med programmet, som er meget simpelt, er at lære børn programmering samt udvikle spil.

Ekstern henvisning 
 Scratch hjemmeside

Programmeringssprog
Massachusetts Institute of Technology
Scratch

Scratch kan have flere betydninger:

Scratch (tidsskrift) – amerikansk hiphop-tidsskrift
Scratch (programmeringssprog)
Scratch (banecykling)

Se også 
Scratching